
ΦΡΟΥΤΟΠΟΙΙΑ

¨ΦΡΟΥΤΟΝΙΚΗ ΑΝΤΙΔΡΑΣΗ¨

Ήρωες

1. Αφηγητής

2. Πεπόνης ο Καλοκαιρούλης 
3. Καρπούζης ο Δροσερός

4. Τάκιας ο Ντοματάκιας

5. Πατατούλα η Φρίτα

6. Αγγούρης οΣποράκιας

7. Ο Αγουρούλης Κερασάκιας

8. Ο Κοκκινωπός Κερασάκιας

9. Ο Δυσκολοκουκούτσης Κερασάκιας

10. Η Φραουλίτσα

11. Η Μπανανίτσα η Ζουλιχτή

12. Ο Πρασινοφασολάκιας

13. Ο κύριος Αχτινίδιος

14. Ο Γκρέηπ Φρουτ Πορτοκαλάκιας (πρόεδρος της Φρουτοβουλής)

15. Ο Ξυνομηλαρούλης, ο δήμαρχος

16. Ο Σκληρός Καρύδης (αρχηγός του στρατού)

17. Ο Αχλαδάκιας (ναύαρχος)

Ελευθέριος Ειδησάρας





ΣΚΗΝΗ Α΄

Αφηγητής

Μια καλησπέρα να σας πούμε

να σας καλωσορίσουμε

Στη χώρα των φρούτων και λαχανικών

στη γνωστή τη Φρουτοποιία !

Όλοι 

Καλώς  ήρθατε, καλώς ήρθατε

στη χώρα μας τη φρουτοποιία

σε μια χώρα ειρηνική

σε μια χώρα ελεύθερη μαγική

Ελπίζουμε να διασκεδάσετε

καλά μαζί μας να περάσετε

στην παράσταση μας τη θεατρική

στη φρουτονική αντίδραση
( Τα παιδιά αποχωρούν από τη σκηνή)

Αφηγητής

Τα φρούτα είναι αθώα. Θα μου πείτε αν δεν ήταν πως θα τα έτρωγαν οι άνθρωποι. Α! να βλέπω πως έρχεται ο Καρπούζης ο Δροσερός. Α! είναι και ο φίλος του ο Πεπόνης ο Καλοκαιρούλης. Πάω να κρυφτώ να δω τι θα πούνε. Από περιέργεια καλέ!

(ο αφηγητής κρύβεται σε εμφανές προς το κοινό σημείο)

Πεπόνης

Λοιπόν φίλε μου Καρπούζι, εδώ στη Φρουτοποιία. την περνάμε κοτσάνι!

Καρπούζης

Βρε φτύνουμε και το κουκούτσια, που λέει ο λόγος.

Πεπόνης

Καλά που φύγαμε από την εποπτεία των ανθρώπων, αν και αυτοί είναι πάντα επικίνδυνοι και μουλωχτοί.

Καρπούζης

Και φέτος που έχει μουντιάλ και πήγε και η ομάδα μας η Φρούλα…

Πεπόνης

Αλήθεια γιατί την είπαν Φρούλα;

Καρπούζης

Φρούτα – Λαχανικά

Πεπόνης

Ε ρε τρέμε  Ροναλντήνιο! Θα το σηκώσουμε το τιμημένο!

Καρπούζης

Δεν παίρνεις κανένα τηλέφωνο τον φίλο μας  τον Τάκια τον Ντοματάκια, να έρθει εδώ.

Πεπόνης

Καλή η σκέψη σου, αλλά δεν ξέρω το τηλέφωνό του!

Καρπούζης

Πάρε 11 8 80 να φωνάξουνε τον Τάκια

να φωνάξουνε τον Τάκια το φίλο μας τον Ντοματάκια!

Πεπόνης

Α! να τος έρχεται με τον Αγγούρι τον Σποράκια

Καρπούζης

Βρε σα σαλάτα είναι οι δυο τους. Ο Κρεμμύδης λείπει !
Αγγούρης 

Γεια σας παιδιά 

Ντοματάκιας

Δεν πιστεύω να είπατε πως μοιάζουμε με σαλάτα;

Πεπόνης & Καρπούζης
Εμείς όχι !!!

Πεπόνης

Αν ήταν και ο Κρεμμύδης ίσως

Ντοματάκιας

Στον κόσμο των ανθρώπων κάτι άσχημο συμβαίνει.

Αφηγητής

Και πότε στον κόσμο των ανθρώπων κάτι άσχημο δε συμβαίνει:

Όλοι

Μίλησε κανείς;

Αφηγητής

(κάνει ςςςς… , με το δάχτυλο στους θεατές)

Πεπόνης

Εκείνα ξέρουν τι συμβαίνει!

Ντοματάκιας

Όχι , μα είπαμε να μαζευτούμε εδώ, γιατί κάποιον έχουν καλέσει.

(μπαίνουν τα 3 κερασάκια τραγουδώντας)
Κερασάκια κερασάκια

Πετάξτε τα καφασάκια

Και αν για πολλά κεράσια ακούτε

Μικράκαλάθια να κρατείτε

Εμείς είμαστε μόνο τρία

Κι έχουμε μια κοσμοθεωρία

φρούτα να τρώτε πολλά

γιατί οι γιατροί λένε πως είναι υγιεινά

Αγουρούλης

Εγώ είμαι ο Αγουρούλης

Κοκκινωπός

Κι εγώ ο Κοκκινωπός

Δυσκολοκουκούτσης

Κι εγώ ο πιο μικρός ο  Δυσκολοκουκούτσης

Αγουρούλης & Κοκκινωπός & Δυσκολοκουκούτσης

Και τα τρία μαζί κερασάκια τραγανά

Κόκκινα κόκκινα και χαρωπά.

Αγγούρης 

Βρε παιδιά αφήστε τα τραγούδια και τα νέα δεν είναι καλά

Ντοματάκιας

Μάλλον είναι άσχημα

Αγουρούλης

Τότε πείτε και σε μας, μήπως και σας βοηθήσουμε!

Κοκκινωπός

Μήπως και σας βοηθήσουμε!

Δυσκολοκουκούτσης

Μήπως και σας βοηθήσουμε!

Πεπόνης

Ούτε εμείς δεν ξέρουμε ,μα λένε πως κάτι σημαντικό θα γίνει.

Καρπούζης

Πάλι σαλάτα θα γίνουμε. Μα ποιος σας μάζεψε όλους εδώ ή μήπως ήρθατε τυχαία;

Αγουρούλης & Κοκκινωπός & Δυσκολοκουκούτσης

Η φίλη μας, μας φώναξε η Φραουλίτσα

 η Φραουλίτσα  που της αρέσει να τη λένε και Λίτσα

Ντοματάκιας

Βλέπω τη Φραουλίτσα έρχεται. Μαζί της είναι και η Μπανανίτσα η Ζουλιχτή

Αγγούρης 

Και τρώνε παγωτό-φρούτο. Η μια παγωτό μπανάνα και η άλλη φράουλα.

Καρπούζης

Για αλλαγή γεύσης

Πεπόνης

Καλά που βρήκανε τα παγωτά αφού ο δήμαρχος ο Ξυνομηλαρούλης τα  έχει απαγορεύσει.

Καρπούζης

Θα βρήκανε  κανένα τροχονόμο και θα του κάνανε φρρρρρρρ……

Αγγούρης 

Άντε κορίτσια  , μας στήσατε  τόση ώρα και σε λίγο έχει βέρα στο καρότο.

Μπανανίτσα

Παιδιά στο παρά πέντε προλαβαίνουμε!

Ντοματάκιας

Εξηγήμαστε μας επιτέλους.

Αφηγητής 

Άντε βρε παιδιά ούτε στη Λάμψη να είμαστε!

Φραουλίτσα 

Παιδιά ήρθε από τις ανθρώπινες πολιτείες  ο δημοσιογράφος ο   Ελευθέριος ο Ειδησάρας. Είπε πως οι άνθρωποι φτιάχνουν κάτι καινούρια όπλα. Να δεις πως τα είπε , … πουρινικά …, πρινικά…

Αγουρούλης & Κοκκινωπός & Δυσκολοκουκούτσης

Πρινικά μήπως!

Μπανανίτσα

Δε θυμόμαστε τέλος πάντων, αλλά θα έρθει ο ίδιος εδώ να μας πει. Θα τον φέρει ο Πρασινοφασολάκιας.

Όλοι

Ωχ! Ωχ! 

Καρπούζης

Αυτός αν δε χαθεί θα μας γεμίσει βόμβες διαρκείας.

(όλοι μαζί πιάνουν τη μύτη τους)
Αχτινίδιος
Βρε παιδιά τι κάνετε εδώ όλοι μαζεμένοι; Τελείωσαν τα σχολεία κι αρχίσατε τα παιχνίδια;

Φραουλίτσα

Κύριε Ακτινίδιε εσείς που τόσα έχετε δει από τους ανθρώπους , μείνετε στην παρέα μας. Θα έρθει ο δημοσιογράφος ο Ελευθέριος Ειδησάρας, να μας πει για ένα ανθρώπινο όπλο κακό.

Αγουρούλης & Κοκκινωπός & Δυσκολοκουκούτσης

Ένα όπλο πολύ πυρινικό!

Πρασινοφασολάκιας

Χα,χα,χα,χα,χα,χα,

Φασολάκια,μες στον κήπο

Πράσινα μακριά 

Έρχονται και φέρνουν νέα

Πολύ μεγάλα σημαντικά

Δημοσιογράφος

Απ’ των ανθρώπων τη χώρα έρχομαι.

Τη χώρα των μεγάλων προβλημάτων και των πολλών βλημάτων.

Τι ωραία που είναι εδώ στη Φρουτοποίια !

Καταπράσινα τα δέντρα 

Καταπράσινοι οι Αγροί!

Μα στη χώρα τη δικιά μας 

Όλοι

Τη χώρα των μεγάλων προβλημάτων και των πολλών βλημάτων.

Δημοσιογράφος

Ακριβώς. Οι επιστήμονες και οι κυβερνήτες ένα καινούργιο όπλο έφτιαξαν 

Που είναι κακό και ύπουλο

Και το λένε πυρηνικό!

Όλοι

Αααααααα! Πώς το λένε ,πώς το λένε 

Πυρηνικό,πυρηνικό

Μάλλον κάτι θα είναι αυτό κακό.

Δημοσιογράφος

Πολύ Κακό , πολύ κακό. Αν μια βόμβα από αυτό εκραγεί

Αγουρούλης & Κοκκινωπός & Δυσκολοκουκούτσης

Σαν τον Πρασινούλη

Δημοσιογράφος

Πολλοί πιο μεγάλη! Ποτάμια, λίμνες και θάλασσες θα μολυνθούν ακόμα και τα σύννεφα κι αυτά θα είναι μολυσμένα

Αχτινίδιος

Άσχημα τα νέα σου κύριε Ειδησάρα. 

Ούτε ο Χατζηνικολάου δεν τα λέει τόσο λυπητερά!

Δημοσιογράφος

Μα αυτά δεν είναι τα μόνα νέα μου. Έχω κι άλλα πιο πικρά για σας , γλυκά μου φρούτα και λαχανικά.

Ντοματάκιας

Μας έκανες την καρδιά περιβόλι!

Δημοσιογράφος

Ένας από τους ηγέτες των ανθρώπων , κάποιος Μπους, αν τον έχετε ακουστά , επειδή θέλει να δοκιμάσει τα νέα όπλα είπε πως θα μαζέψει όλα τα φρούτα και τα λαχανικά της Φρουτοποιίας και θα κάνει κονσέρβες και χυμούς.

Φραουλίτσα

Όλα τα φρούτα και τα λαχανικά της Φρουτοποιίας !

Μπανανίτσα

Και τις ζουλιχτές μπανάνες;

Δημοσιογράφος

Δυστυχώς όλα . Γιατί άμα χρησιμοποιήσει αυτάτα πυρηνικά όπλα ίσως για πολλά χρόνια δε θα ξαναφυτρώσει τίποτα στη γη.

Καρπούζης

Δεν κοπιάζει προς τα εδώ ντομάτες θα του πετάξουμε.

Αχτινίδιος 

Παιδιά πρέπει να πάμε στο Δήμαρχο στον κύριο Ξυνομηλαρούλη. Πρέπει η υπόθεση να λυθεί σε υψηλό επίπεδο. 

Φρούτα 

Στου Δήμαρχο , στου Δημάρχου την οικία να πάμε ,

γιατί η Φρουτοποιία κινδυνεύει

από την ανθρώπινη παραλογία.

Δε θα αφήσουμε ποτέ τη γη να χαθεί

Από πυρηνική καταστροφή.

Κερασέκια , λαχανικά

Μήλα και πορτοκαλάκια

Μπανανίτσες , φραουλίτσες

Σταφυλάκια , μαρουλάκια

Από σας θα γίνει δράση

Μια φυσική πυρηνική αντίδραση!

ΣΚΗΝΗ   Β΄

Αφηγητής

Και μια και δυο 

Και δυο και τρεις 

Φτάσανε τα φρουτάκια στα δημαρχιακά τα μεγαράκια.

Φρούτα

Ξύπνα Δήμαρχε Ξύπνα

Δε σε θέλουμε για εκλογές

Ούτε για υποσχέσεις ανυπόστατες.

Και αν την ψήφο μας ξανά

Θέλεις να ξαναπάρεις δίχως πονηριά

Πρέπει να μας βοηθήσεις τώρα

Που είναι κρίσιμη η ώρα.
Δήμαρχος

Τι έγινε βρε παιδιά

 τον Οκτώβριο δεν έχουμε εκλογές ;

Ή μήπως έχουμε πρόωρες .

Μια στιγμή να καλέσω τους συμβούλους μου κι έρχομαι.

Πορτοκάλης

Προσέξτε τι θα πείτε , γιατί στη φυλακή θα μπείτε

Και αν ετοιμάζεται  καμιά πλάκα 

Θα σας κάνουμε φρουτοσαλάτα.

Δημοσιογράφος

Καλά λένε μερικοί πως η εξουσία είναι απούσα όταν κανείς τη χρειάζεται

και παρούσα όταν σε χρειάζεται.

Φρούτα

Οι άνθρωποι αποφασίσανε

Χυμούς να μας κάνουνε,

Γιατί το βάλανε σκοπό να μας εντάξουνε

Στο πρόγραμμα τους το πυρηνικό.

Μα εμείς τα φρούτα θα αντιδράσουμε

Κονσέρβες να γίνουμε δε θα επιτρέψουμε

Θα φτιάξουμε τη δική μας τη βόμβα την πυρηνική

Που θα την πούμε αντίδραση φρουτονική.
Σκληροκαρύδης

Εγώ ο αρχηγός του στρατού ο επονομαζόμενος 

Και Σκληρό Καρύδη 

Θα δώσω εντολή τα όπλα να ετοιμαστούν . Τα σάπια φρούτα θα βάλω στην πρώτη τη γραμμή που

Αχλαδάκιας

Κι εγώ ο αρχηγός του ναυτικό ο 

ναύαρχος Αχλαδάκιας θα τους μάθω 

πόσα απίδια βάζει ο σάκος και θα ετοιμάσω

βόμβες με φασολάκια γίγαντες και χαλασμένα κουνουπίδια, μπρόκολα και μαρουλάκια.

Πατατούλα η Φρίτα 

 Σαν υπουργός φρουτοτουρισμού δεν πιστεύω πως πρέπει να κάνουμε πόλεμο.  

Οι άνθρωποι είναι πολύ δυνατοί και αδίστακτοι.

Δήμαρχος

Έχει δίκιο η Πατατούλα η Φρίτα η υπουργός πολιτισμού και φρουτοτουρισμού.

Άλλη λύση πρέπει να βρούμε.

Πορτοκάλης

Ναι μα να είναι νόμιμη και λογική, γιατί ο χρόνος λειτουργεί 

Υπέρ των ανθρώπων τη λογική την παράλογη.

Αχτινίδιος

Νομίζω πως τα παιδιά είναι η λύση.

Φρούτα

Τα παιδιά!

Αχτινίδιος

Τα παιδιά μπορεί να κάνουνε 

Πολλά , γιατί είναι αθώα και καλά.

Αφηγητής

Καμιά φορά κάνουνε και καμιά ζαβολιά.

Δήμαρχος

Ναι κι εγώ πιστεύω πως αυτά πρέπει να βρούμε και να 

Τα πείσουμε στους μεγάλους να μιλήσουνε.

Να τους κάνουν λογικούςε και να αφήσουνε τα όπλα.

Πατατούλα η Φρίτα 

Ναι και να ασχοληθούνε με τα έργα της Ειρήνης.

Αγουρούλης & Κοκκινωπός & Δυσκολοκουκούτσης

Του πολιτισμού και του αθλητισμού

Φρούτα 

Τα γράμματα και τις τέχνες !

Μα τα παιδιά που θα τα βρούμε για να τους μιλήσουμε 

Και όλοι μαζί τους μεγάλους να πείσουμε.

Δήμαρχος

Τώρα έχετε την ευκαιρία 

Να μεταμορφωθείτε σε παιδιά 

Και στους μεγάλους να πείτε πολλά 

Δε στέκονται από εσάς πολύ μακριά.

(Τα φρούτα πετάνε τα ρούχα τους και γίνονται παιδιά)

Φρούτα ( το τραγούδι του τέλους)
Θέλουμε να γίνουμε η ελπίδα σας

Στο χώρο αυτό που ζούμε

Είμαστε η δική σας η υπόσχεση

Για ένα μέλλον του κόσμου καλύτερο

Μεγάλοι ακούστε μας

Που τα χέρια μας σας απλώνουμε

Τις φωνές σας μαζί σας ενώνουμε

για ένα κόσμο δικό μας

Τα δικά μας  μάτια είναι καθαρά

Η δικιά μας καρδιά ακόμα αμόλυντη

Προσπαθήστε να δείτε  μέσα από μας

Να αισθανθείτε απ’ την καρδιά μας του κόσμου τα καλέσματα

Μεγάλοι ακούστε μας

Που τα χέρια μας σας απλώνουμε

Τις φωνές σας μαζί σας ενώνουμε

για ένα κόσμο δικό μας

Καλό Καλοκαίρι σας ευχόμαστε

Και σας υποσχόμαστε να σας δικαιώσουμε

Μαζί τον κόσμου αυτό να σώσουμε

Και ό,τι μπορέσουμε να περισώσουμε.

Μεγάλοι ακούστε μας

Που τα χέρια μας σας απλώνουμε

Τις φωνές σας μαζί σας ενώνουμε

για ένα κόσμο δικό μας












